**Komunikačné technológie**

**Profesor prednášok:** Matilda Drozdova

**Profesor cvičený:** Peter Ivaniga

# Organizácia vyučovania v predmete Komunikačné technológie v školskom roku 2009/10

* Vyučovanie predmetu Komunikačné technológie má 2 hodiny prednášok a 2 hodiny cvičení týždenne.
* Vyučovanie je riadené systémom LMS a uskutočňované podľa platného rozvrhu.
* Témy štúdia sú rozdelené do 12 častí. Časti 11 a 12 sú prednášané v jednej prednáške.
* Ku každej téme je v príslušnej časti LMS textový študijný materiál, prezentácie k prednáškam, zadanie k cvičeniam, testové otázky a diskusné fórum. Textový študijný materiál k danej téme bude vždy dostupný najneskôr v pondelok v týždni, kedy je téma prednášaná.
* Cvičenia z predmetu sú povinné, zamerané na precvičenie príslušnej témy. Zadania úloh na cvičenia v danom týždni budú zverejnené v príslušnej téme LMS a dostupné najneskôr v piatok pred týždňom, kedy sa budú cvičiť.
* Na prvom cvičení v Žiline sa študenti oboznámia s bezpečnostným poriadkom laboratória FRB03 a túto skutočnosť podpíšu na príslušný formulár. V Prievidzi sa riadia prevádzkovými pokynmi detašovaného pracoviska.
* Účasť na cvičení je hodnotená testom a riešením úloh.
* Test na cvičení je z príslušnej témy prednášky, koná sa na začiatku cvičenia, trvá 10 minút a pozostáva z 10 otázok. Za každú otázku je možné získať 0,5 bodu, počas semestra tak môže študent získať 50 bodov (V letnom semestri 2010 je pripravených 10 testov - z prvých desiatich tém).
* Riešením úloh na cvičení možno získať priemerne 5 bodov. Počas semestra tak možno získať 50 bodov (10 cvičení z prvých desiatich tém). Body sú rozdelené podľa konkrétnych úloh každého cvičenia a budú vopred zverejnené spolu so zadaniami úloh najneskôr v piatok pred týždňom, kedy sa budú cvičiť.
* Podmienkou pre zapísanie na skúšku je dosiahnutie minimálne 60 bodov spolu z testov a riešenia úloh na cvičení. Maximálne môže študent získať 100 bodov.
* Body, ktoré študent získa nad minimálnu hranicu 60 bodov sú započítané ku skúške. Študent si môže preniesť maximálne 40 bodov.
* Skúška z predmetu sa realizuje formou testu, ktorý študent vypracuje v stanovenom čase. Test je rozdelený na dve časti po 60 otázok (bodov). Na získanie skúšky je treba získať z každej časti minimálne 40 bodov. (Rešpektuje sa ešte získanie 39,5 bodu za jeden test a 41 a viac za druhý test.)
* Za záverečný test môže študent získať maximálne 120 bodov, na vykonanie skúšky treba minimálne 80.
* Výsledné hodnotenie študenta je podľa súčtu získaných bodov počas semestra a zo skúšky.
* Výsledné bodové hodnotenie je nasledujúce:

120 - 160 A

110 - 119 B

100 - 109 C

90 - 99 D

80 - 89 E

* Študent, ktorý nebude spokojný s hodnotením podľa testu má nárok na ústnu skúšku.