30. Podnikateľský zisk a strata, sociálna spravodlivosť

**6.6 Podnikateľský zisk a strata**

Podnikateľ má schopnosť „vycítiť“ alebo vytušiť, kde môže byť dosiahnutý zisk. Táto situácia je tiež príkladom, kedy sa predáva „jedna komodita“ za rôzne ceny na rôznych miestach „rovnakého“ trhu.

Podnikateľský zisk a strata z obchodných transakcií (vyjadrená v peniazoch) je zvýšenie (zisk) alebo zníženie (strata) ekvivalentu čistých aktív (celkových aktív mínus celkových záväzkov) jednotlivca alebo podnikateľskej jednotky počas určitého časového obdobia.

**Podnikateľský zisk** je zvýšenie hodnoty čistých aktív za určité obdobie.

**Podnikateľská strata** je zníženie hodnoty čistých aktív za určité obdobie.

Podnikateľské zisky a straty vznikajú v dôsledku:

neistoty v budúcom dopyte spotrebiteľov,

neustálych zmien v dopyte a ponuke rôznych ľudských a hmotných výrobných faktorov, ktoré nepretržite vytvárajú nové príležitosti pre lepšie prispôsobenie produkcie očakávaným, alebo vytváraným potrebám spotrebiteľov,

nevyhnutného času na výrobu,

rozdielnej schopnosti podnikateľov predvídať zahájenie výroby (podľa naliehavosti spotrebiteľov),

alternatívnych výrobných postupov,

využitia intervenčnej moci pomocou korupcie a podplácania, kedy je výhodnejšie spoliehať sa na pomoc ľudí v politických funkciách ako na uspokojovanie potrieb spotrebiteľov.

Jediný zdroj, z ktorého pramení zisk podnikateľa je schopnosť predvídať budúce požiadavky spotrebiteľov lepšie než ostatní. Keby všetci podnikatelia dokázali správne predpovedať budúci stav trhu neexistovali by zisky ani straty.

Zisky a straty sú javom, ktorý spočíva v odchýlke od „normality“. Zisk sa dosahuje prispôsobením využitia ľudských a hmotných výrobných faktorov zmeneným podmienkam.

Zisk je výsledkom nesúladu medzi prianím spotrebiteľov a jednaním podnikateľov. Prispôsobenie výrobných činností zmenám spotrebiteľského dopytu je vždy zdrojom ziskov.

**6.7 Sociálna spravodlivosť**

Sociálna spravodlivosť sa zaoberá tým, aký zisk je ešte primeraný, či sú extrémne platy niektorých jednotlivcov oprávnené, alebo či sú existujúce majetkové rozdiely diktované trhovým mechanizmom spravodlivé.

**Oprávnené vlastníctvo** by malo splniť nasledovné podmienky:

na svoje vlastníctvo som si zarobil prácou

svoj nárok môžem uplatniť len v prípade, ak majú aj iní naďalej dosť možností privlastniť si rovnako dobrý statok (podmienka nevyčerpateľnosti),

nemôžem si činiť nárok na niečo, čo sa vymyká mojim skutočným potrebám (podmienka miery, resp. striedmosti).

Rovnosť príležitostí sa nevyskytuje v žiadnej oblasti súťaženia, či už spoločenského alebo biologického. **Spotrebiteľov nezaujíma otázka, či ľudia ktorí im tvoria ponuku začínali, alebo nezačínali za rovnakých podmienok.**

**Nerovnosť jednotlivcov z pohľadu bohatstva a príjmu je základnou črtou trhového hospodárstva.** Nepriamy tlak, ktorý donucuje jednotlivca prispievať určitým dielom k spoločnému úsiliu vytvára cenová štruktúra (každému jednotlivcovi sa priraďuje určitá odmena a je na zodpovednosti jednotlivcovi, ako využije svoje nadanie). Priamy tlak sa dosahuje donútením, ktoré vykonáva policajná moc a zabraňuje tak konaniu, ktoré je spoločensky škodlivé. Ak nie je zodpovednosť vymáhaná cenovou štruktúrou trhu a ňou vyvolanou nerovnosťou príjmov a bohatstva musí byť vynútená metódami priameho donucovania.

**Rovnosť príjmov ako základný atribút chápania spravodlivosti je v spoločnosti nedosiahnuteľná.** Človek nesie pečať individuality a jedinečnosti. Každé úsilie ľudstva, aby sme si všetci boli rovní, je odsúdené na zlyhanie. Kto má rozhodovať, čo je spoločensky dobré a čo nie? Jedna skupina ľudí môže inej len nanútiť svoju predstavu o tom, čo je sociálne. Takéto nanútenie je však v konečnom dôsledku nespravodlivé, lebo jedna záujmová skupina určuje pravidlá pre všetky skupiny. O tom, či bude v rámci fungovania trhu niekto úspešný alebo nie, nerozhoduje kritérium spravodlivosti, ale len to, do akej miery vyhovieme „pravidlám hry“. V rámci pravidiel fungovania trhovej ekonomiky nie je problém príjmová nerovnosť, tú totiž spôsobuje len naša prirodzená nerovnosť v záujmoch, v schopnostiach, a v cieľoch ľudí. **Spravodlivé je, keď majú ľudia rovnakú pozíciu pred zákonom (nie je možné urobiť z černocha belocha. Černochovi však možno dať rovnaké práva ako má beloch a umožniť mu tak, pri rovnakom výkone aj dosiahnuť to isté, čo beloch).**

Ak neodoláme a zarovnáme príjmy na približne rovnakú úroveň, aby sme dali viac chudobným, poškodíme najviac práve ich. Ak totiž prerozdelíme kapitál od majetných k nemajetným, spôsobíme nedostatok zdrojov na investície do ekonomiky. Spoločnosť ako celok tak obetuje v prospech rovnosti hospodársky rast.

Politiky, ktoré sú nepriateľské voči trhu môžu pripraviť spotrebiteľa o väčšiu časť výhod ako by získali z podnikateľských aktivít bez týchto zásahov.

Podnikatelsky zisk vznika, ked podnikatel spravne odhadne buduci vyvoj

neda sa vytvorit rovnost prilezitosti: nevytvarat prekazky vstupu do podnikania, ale ani neudrzovat pri zivote firmu, ktora uz bankrotuje tj. to co nefunguje, nechame skrachovat

rovnost prijmov a rovnost prilezitosti je prakticky nedosiahnutelna.