35. Cenová elasticita

**7.4 CENOVÁ ELASTICITA DOPYTU (*CED*)**

je miera citlivosti nákupných rozhodnutí voči malým (pomerným) zmenám ceny.

 , geometrická interpretácia 

Formálne je cenová elasticita dopytu definovaná ako percentuálna zmena objemu dopytu, vyvolaná jednopercentnou zmenou ceny.

Cenová elasticita dopytu je závislá na týchto základných faktoroch:

**Substitúcia**

čím ľahšie môžu spotrebitelia „presedlať“ na iný tovar alebo službu, tým je dopyt elastickejší t.j. spotrebitelia sú citlivejší na zmenu ceny.

**Podiel na celkových výdavkoch spotrebiteľa**

tovary alebo služby, ktoré majú v celkových výdajoch spotrebiteľa veľký podiel majú vyššiu cenovú elasticitu.

**Čas**

zvyky a existujúca spotreba obmedzujú rozsah, v ktorom môže spotrebiteľ v krátkom čase na zmenu ceny reagovať. Cenová elasticita dopytu bude tým vyššia, čim dlhšiu dobu má spotrebiteľ k adaptácii. Čím viac času má spotrebiteľ na prispôsobenie sa cenám, tým citlivejší je voči zmenám ceny.

Zmena ceny statku (tovaru alebo služby) ovplyvňuje rozhodovanie spotrebiteľa. **Spotrebiteľ** **reaguje na zníženie (zvýšenie) cien v závislosti od**:

-**charakteru kupovaného statku** (inferiórny, normálny, luxusný),

-súčasného a budúceho očakávaného **príjmu**,

-od **veku** spotrebiteľa (v ktorej fáze životného cyklu sa nachádza),

-**preferencií** a ovplyvňovania sociálnou skupinou.