37. Cenová regulácia

**7.7 CENOVÁ REGULÁCIA**

Intervencia nikdy nevytvára trvalý systém spoločenskej organizácie:

* reštriktívne opatrenia vždy obmedzujú výstup a množstvo tovaru dostupného k spotrebe,
* všetky zásahy do trhových javov nedokážu dosiahnuť požadované ciele, ale vedú ku stavu, ktorý samotní obhajcovia hodnotia ako menej žiaduci než bol predchádzajúci stav,
* ak sa konfiškuje „prebytok“ jednej časti obyvateľstva na úkor druhej a tento prebytok je vyčerpaný, nie je možné pokračovanie tejto politiky.

V zásade má predajca voľnú ruku v stanovení cien pre tovary a služby, ktoré ponúka. No existujú výnimky: ceny v niektorých odvetviach sú podriadené určitým podmienkam a predajca ich musí rešpektovať.

***Nesprávna cena***je neprirodzene vysoká cena, berúc do úvahy stav trhu, prevádzkové náklady a marže. Určenie, či je cena nesprávna, je dosť dlhá a komplexná procedúra.

Požadovať takú cenu je vo všeobecnosti zakázané v akomkoľvek odvetví. Tento zákaz sa snaží chrániť spotrebiteľov, pretože stále existujú problémy v určitých odvetviach, najmä keď je porovnanie cien zložitejšie (napr. v prípade podomového predaja), alebo keď sa spotrebiteľ nachádza v neštandardnej situácii (stres, naliehavosť, atď.).

***Odvetvia regulované cenovými predpismi****,*  *ktoré majú nasledujúce charakteristiky*:

* konkurencia nie je primeraná, napr. v odvetví medicíny,
* alebo predstavujú dôležitý spoločenský rozmer, napr. distribúcia vody,
* silná regulácia je v oblasti energií alebo vodného a stočného.

***Nástroje cenovej regulácie:***

a) *Programové zmluvy*

Tieto zmluvy sa uzatvárajú medzi Ministerstvom hospodárstva, príp. ďalšími oprávnenými orgánmi Určujú vývoj cien pre dotknuté tovary alebo služby a pravidlá aplikovateľné na tieto kúpno-predajné zmluvy (formality, ktoré treba vyplniť, požadované informácie, atď.).

b) *Minimálna a maximálna cena*

**Ministerstvo hospodárstva** môže určiť minimálne (cenový strop) a maximálne ceny (cenový prah), buď pre odvetvie, alebo na vybrané tovary alebo služby. Cenový prah je cena nachádzajúca sa NAD rovnovážnou cenou, aby podporila producentov (farmárov, roľníkov). Cenový strop je cena nachádzajúca sa POD rovnovážnou cenou, aby bol statok/služba prístupnejší pre väčšiu skupinu ľudí (voda, plyn).

c) *Deklarácia o výške cien*

Firmy, ktoré sú podriadené týmto predpisom, musia informovať príslušné ministerstvo vždy, keď chcú zvýšiť svoje ceny. Minister môže v tomto prípade vyjadriť svoj názor vo forme odporúčaní. Tieto však nie sú pre firmy záväzné (firma povie ministrovi, že dvíha ceny, minister to odsúhlasí a povie nejaké odporúčanie ,ktoré má firma v paži )