41. Duševné vlastníctvo

**8.5 Duševné vlastníctvo**

Duševné vlastníctvo chápeme ako majetok nehmotnej povahy, ktorý je výsledkom tvorivej činnosti ľudského myslenia. Duševné vlastníctvo rozdeľujeme na **priemyselné vlastníctvo** a **autorské právo a práva s ním súvisiace.**

**Priemyselné vlastníctvo** zahŕňa tie typy duševného vlastníctva, ktoré majú priemyselné využitie (recept na výrobu Sacherovej torty). Zaraďujeme tu patenty, úžitkové vzory, dizajny, ochranné známky, označenia pôvodu výrobkov, zemepisné označenie výrobkov, topografie polovodičových prvkov, dodatkové ochranné osvedčenie a šľachtiteľské osvedčenia. Vedie k monopolným výnosom - za to, že som to vymyslel, dostávam odmenu.

**Autorské** právo a práva s ním súvisiace možno rozdeliť na **práva k dielam**, **práva súvisiace s autorským právom**, **počítačové programy** a **databázy** (pesničky alebo logá firiem sú chránené autorským právom).

Hodnota duševného vlastníctva závisí najmä od miery následného využitia a prínosu pre jedinca alebo spoločnosť a schopnosti vyvolania tvorby ďalších produktov. Chránené duševné vlastníctvo môže byť predmetom transferu technológií.

http://nptt.cvtisr.sk/sk/multimedialna-galeria-o-transfere-technologii/ip-panorama.html?page\_id=1127