44. Časová preferencia (čistý úrok, úroková miera) a jej vplyv na konanie EA

**10.2 Časová preferencia**

**Ten** **kto** **kupuje,** **kupuje** pre svoju budúcu výrobu, alebo spotrebu a **podľa** **toho nakoľko verí, že sa bude budúcnosť líšiť od súčasnosti** a minulosti upravuje svoje hodnotenia a ocenenia.

Rozlišujeme časovú preferenciu pre prípad:

- *jednoduchého sporenia* (výber medzi bezprostrednou spotrebou alebo neskoršou spotrebou rovnakého množstva) čo je hromadenie spotrebných statkov pre budúcu spotrebu.

- *kapitálového sporenia* pri ktorom je preferovaná väčšia spotreba statkov v budúcnosti, ktoré sú viac hodnotené ako súčasná spotreba (akumulácia statkov, ktoré majú zlepšiť výrobné postupy) s cieľom zlepšiť produktivitu práce.

Kto sa chce zaopatriť pre uspokojenie budúcich potrieb, musí tieto potreby správne predvídať.

Dodatočný kapitál môže byť akumulovaný iba prostredníctvom **úspor**, čo je **prebytok výroby nad spotrebou**. Kapitál je akumulovaný iba jednotlivcami, alebo skupinami, ktoré jednajú v zhode. Úspory môžu byť následne premenené na **investície**, pričom žiadna investícia sa nezaobíde bez špekulácie.

Burzové transakcie nevytvárajú ani zisky ani straty ale sú dovŕšením ziskov a strát pochádzajúcich z obchodu a výroby, ktoré sú zviditeľňované prostredníctvom burzy.

***Čistý úrok*** je pomerom medzi hodnotou priradenou uspokojeniu potrieb v bezprostrednej budúcnosti a hodnotou priradenou uspokojovaniu potrieb vo vzdialenejších obdobiach budúcnosti. Čistý úrok pôsobí pri každom ohodnocovaní vonkajších vecí a je výsledkom meniacich sa hodnotení.

***čistý úrok = pomer blízkeho a vzdialeného uspokojenia potrieb = blízke uspokojenie / vzdialené uspokojenie***

Každé poskytnutie úveru je špekulatívnym podnikateľským počinom, ktorého úspech alebo nezdar sú neisté. Cenová prémia je výsledkom špekulácie na zmeny v peňažných vzťahoch.

Rozlišujeme medzi trhom krátkodobých úverov (peňažným trhom) a trhom dlhodobých úverov (kapitálovým trhom).

***Úroková miera*** je úrok vyjadrený ako **percentá** z požičiavaného kapitálu (istiny). Pričom *úrok* je príjem (dôchodok) plynúci z kapitálu, je základnou formou **výnosu** **z kapitálu**. Je to cena za získanie peňazí niekoho druhého, túto sumu musí zaplatiť dlžník veriteľovi. Najčastejšie sa úrokové sadzby vyjadrujú ako počet percent za jeden rok .

**Úroková miera je významným prvkom pri rozhodovaní** podnikateľa nakoľko mu ukazuje ako môže presúvať výrobné faktory pre využitie vo výrobe v blízkom alebo vzdialenejšom období.

Podstatou menovej teórie je poznanie, že hotovosťou vyvolané zmeny v peňažnom vzťahu neovplyvňujú rôzne ceny, mzdové sadzby a úrokové miery v rovnakom okamžiku ani v rovnakej miere.

Pokiaľ sa chceme dozvedieť či dochádza k úverovej expanzii musíme sa pozrieť na ponuku fiduciárnych prostriedkov (symbolické peniaze, bankovky a vklady na požiadanie) a nie na aritmetickú výšku úrokových sadzieb. **Podstatou boomu spôsobeného úverovou expanziou nie je nadmerné investovanie, ale zlé investovanie.**

Konečným výsledkom je všeobecné ochudobnenie (väčšina musí zaplatiť za špatné investície a nadmernú spotrebu v období boomu). **Expanzia** predstavuje **plytvanie** vzácnymi výrobnými faktormi, pre zlé investície a nadmernú spotrebu.

Kríza je nevyhnutným dôsledkom prispôsobenia podmienok skutočným dátam z trhu.

V meniacom sa hospodárstve vždy existujú nepredané zásoby, nezamestnaní pracovníci a nevyužité kapacity výrobných zariadení.



**Obr.** Úroková miera znázornená po mesiacoch v %

***Úver*** je poskytnutie peňažných prostriedkov veriteľom na určitú dobu dlžníkovi. Obyčajne za úrok alebo inú náhradu, ich odovzdaním, pôžičkou peňazí alebo vo forme počkania so zaplatením. Úver je použitie peňažnej čiastky niekoho iného výmenou za prísľub, že bude splatená (obyčajne s úrokmi) neskôr.

***Úver je poskytnutie peňazí človeku/skupine ľudí/firme, ktorí sú v nevýhodnej finančnej situácií.***