46. Reálne a peňažné investície

**10.5 Reálne a peňažné investície**

Investovanie je **proces**, kedy dochádza k **obmedzeniu** súčasnej spotreby na úkor budúcich výnosov. Investovanie je proces, kedy sa vzdávame časti súčasnej spotreby, pričom predpokladáme výnos v budúcnosti. Tento výnos je akousi odmenou za čakanie. Úlohu takejto investície potom spĺňa aj obstaranie si niekoľkých fľašiek archívneho vína, pozemku v centre mesta, vklad v banke a pod.

Investovanie tak môžeme rozdeliť do troch základných skupín:

*-* ***investície do reálnych aktív*** rozumejú sa hmatateľné veci, napr.: budovy, umelecké diela, komodity (suroviny), kovy,

*-* ***investície do „nehmotných“ aktív***ukladanie peňažných prostriedkov na bankový účet, či do stavebného sporenia, poistenia alebo doplnkového dôchodkového sporenia. Pre tieto investície sa obvykle používa výraz „sporenie“

***- investície na kapitálovom trhu***jedná sa o obchody s cennými papiermi, či už na burze alebo na mimoburzovom trhu

Ak stojí EA pred otázkou, do ktorého aktíva investovať svoje voľné finančné zdroje, mal by vždy vziať do úvahy základné navzájom prepojené faktory, ktorými sú ***výnos, riziko a likvidita daného aktíva.***

***Výnos*** = ***súhrn všetkých budúcich príjmov a dôchodkov,*** *ktoré sa dajú z danej investície získať.*

***Riziko = stupeň neistoty spojený s očakávaným (budúcim) výnosom.***

***Likvidita = rýchlosť s akou sa dá príslušné aktívum v   prípade potreby premeniť bez veľkých strát na hotové peniaze. Rýchlosť s akou sa dá príslušné aktívum premeniť na hotovosť.***