50. Móda

**12.4. Móda**

Existencia módnych vĺn4 a výstrelkov v podobe krátkych epizód alebo cyklov v spotrebiteľských zvykoch ľudí sa môže zdať v rozpore s teóriou o stabilite preferencií. Vzostup a úpadok módnych vĺn je často pripisovaný nestálosti ľudských preferencií.

Komoditou, ktorú produkujú módne tovary je spoločenské uznanie a odlíšenie, pričom módny tovar musí byť „lepší“ než pôvodný tovar. Nevystavený tovar nemôžeme posudzovať z hľadiska módnosti.

Móda sa častejšie sústreďuje na oblečenie, nábytok atď., kde môžeme sledovať častejšie módne vlny ako napr. v bytovej výstavbe. Spoločenské odlíšenie i-tého človeka môžeme formalizovať:

*Ri = Di + hi*

pričom,

*Di* - je príspevok spoločenského prostredia k jeho odlíšeniu

*hi -* vlastný príspevok.

Každý jednotlivec tak maximalizuje funkciu *Ri*,ktoráje závislá na jehopríjme a na danom spoločenskom prostredí. Zvýšenie príjmu zvyšuje dopyt po spoločenskom odlíšení. Vzhľadom k tomu, že spoločenské odlíšenie je vzácne, rast spoločenského odlíšenia jedného človeka všeobecne vyžaduje pokles spoločenského odlíšenia ostatných ľudí. Preto sú často ľudia „nútení“ prispôsobiť sa móde. V bohatých krajinách tak ľudia venujú móde viac pozornosti ako v chudobných.

Mužské ozdoby vždy ukazujú na postavenie a stav nositeľa - na jeho dospelosť, fyzickú silu, bojovnosť alebo schopnosť míňať a konzumovať. Ženské ozdoby ukazujú na ženinu pohlavnú vyspelosť alebo manželský stav, prípadne na bohatstvo manžela.

Móda:

- dá sa napodobňovať a meniť podľa potreby

- snaží sa odlíšiť od väčšiny

- musí byť viditeľná (darmo budem mať pozlátené piesty v motore, keď ich nikto neuvidí)