**9. Vplyv času na konanie EA (doba výroby, doba použitia a doba zaopatrenia)**

**3.3 VPLYV ČASU NA KONANIE EA (DOBA VÝROBY, DOBA POUŽITIA A DOBA ZAOPATRENIA)**

**Čas je pre človeka vzácny a preto s ním musí hospodáriť tak, ako hospodári s ostatnými vzácnymi zdrojmi.** Hospodárenie s časom má zvláštny charakter pre jeho jedinečnosť a nenávratnosť. Pre každé konanie ekonomického aktéra môžeme vzácnosť času posudzovať podľa *predtým a potom.*

Každá „akcia“ (konanie) EA má vždy za cieľ odstránenie budúcej nespokojnosti. Medzi začiatkom konania a dosiahnutím požadovaného cieľa vždy uplynie určitý čas (napr. v poľnohospodárstve čas medzi obrábaním pôdy a dozretím ovocia).

Rozdelenie času z ekonomického hľadiska:

***Doba výroby*** - celkový vynaložený čas t.j. pracovný čas a doba dozrievania.

***Doba upotrebiteľnosti (použiteľnosti)*** –odhadovaná doba očakávanej užitočnosti (napr. šrotovné znižuje dobu použiteľnosti).

***Doba zaopatrenia*** – určuje čas použitia vo vzdialenej budúcnosti (napr. vytváraním zásob).

Problém je predĺženie doby zaopatrenia za očakávanú dĺžku života. **Dedičstvo** je výsledkom predĺženia doby zaopatrenia za očakávanú dĺžku života.

**Základným zdrojom zisku je vždy predvídanie budúcich podmienok.**

Pravdou je, že by sme sa mali lepšie, keby naši predkovia (a aj my sami v našich minulých rozhodnutiach) lepšie odhadli podmienky, v ktorých budeme konať dnes.