38. Cenová štatistika

**7.8 CENOVÁ ŠTATISTIKA**

- monitoruje vývoj cien tovarov a služieb v národnom hospodárstve.

cenové indexy sú ukazovatele, ktoré merajú zmeny cien v ekonomike v porovnaní s úrovňou v predchádzajúcom období.

Sledujú sa spotrebiteľské ceny, ako aj ceny producentov tovarov a služieb. Cieľom zisťovania spotrebiteľských cien je výpočet priemernej miery zmeny cien tovarov a služieb kupovaných za účelom spotreby v prevažnej väčšine domácností v Slovenskej republike. Indexy sú zostavované za všetky domácnosti (spolu), zamestnancov, dôchodcov a domácnosti s nízkymi príjmami.

**Index spotrebiteľských cien tovarov a služieb** vyjadruje priemernú mieru zmeny cien tovarov a služieb kupovaných za účelom spotreby v prevažnej väčšine domácností v Slovenskej republike. ŠÚ SR počíta Index spotrebiteľských cien pre všetky domácnosti, ktorý charakterizuje cenový vývoj v celospoločenskom priemere a zároveň Indexy spotrebiteľských cien (životných nákladov) pre vybrané typy sociálnych skupín domácností - zamestnancov, dôchodcov a za skupinu nízkopríjmových domácností. Výber reprezentantov v indexoch spotrebiteľských cien pre všetky domácnosti, ako aj pre jednotlivé sociálne skupiny domácností je rovnaký, odlišujú sa iba ich váhy.

Spotrebiteľské ceny jednotlivých reprezentantov sa zisťujú na celom území SR vo vybranej sieti predajní a prevádzok služieb, kde obyvatelia obvykle nakupujú. Ceny sú zisťované počas prvých 20 dní sledovaného mesiaca. Za cenových reprezentantov boli vybrané výrobky a služby, ktoré sa významne podieľajú na výdavkoch obyvateľstva a svojím rozsahom reprezentujú celú sféru spotreby. V súlade s metodikou Eurostatu sa univerzálny spotrebný kôš člení na 12 odborov podľa klasifikácie COICOP.

Problém používania cenových indexov spočíva v tom, že ak máme nejaký spotrebný kôš (cca 1000 položiek) s nejakými druhmi tovarov, ten druh tovaru v minulom období nie je to isté ako ten istý druh tovaru v **SÚČASNOM** období (televízor spred 20 rokov nie je totožný so súčasným LCD televízorom ani v cene, ani v iných vlastnostiach)